《月夜梧桐叶上见寒露》
唐代·戴察

萧疏桐叶上，月白露初团。
滴沥清光满，荧煌素彩寒。
风摇愁玉坠，枝动惜珠干。
气冷疑秋晚，声微觉夜阑。
凝空流欲遍，润物净宜看。
莫厌窥临倦，将晞聚更难。

作者简介：戴察，唐，诗人。字彦衷，苏州人。德宗贞元初屡获乡荐，以家贫未赴举。贞元四年(788)以家贫无力承担赋税，投诉于刺史韦应物。其后行迹无考。《全唐诗》录存其诗一首。